**Årsmelding 2020 for Rødt Nordre Aker**

Arbeidet i Rødt Nordre Aker i 2020 har, som alt annet i samfunnet, vært sterkt prega av korona-pandemien fra midten av mars. En av virkningene har vært at det meste av møtevirksomheten måtte foregå digitalt, og at det meste av vanlig aktivitet ute blant folk, som stands på kjøpesentra m.m., ble innstilt. Til gjengjeld ble det lagt mer vekt på blant annet velkomstmøter og skoleringsmøter på nett.

Til tross for disse hindrene har laget hatt en grei aktivitet gjennom året, noe som antakelig har bidratt til et jevnt stigende medlemstall. Pr 31/12 har Rødt Nordre Aker 205 registrerte medlemmer, av disse er 33 innmeldt i løpet av 2020.

Vi har også styrket kommunikasjonen utad med opprettelse av egen hjemmeside for lokallaget, hvor all informasjon legges ut, samtidig som det opprettes innlegg på lagets Facebook-side med lenke til nettsiden. Antallet følgere på Facebook er stigende og passerte 500 før utløpet av året. Nettsidestatistikken viser at antallet ”følgere” på nettsiden vår også øker med en foreløpig topp på 771 sidevisninger i november. I tillegg har styret tatt i bruk Messenger (gruppe) som plattform for den løpende interne dialogen mellom styremøtene.

**Aktivitet i perioden**

Årsmøte ble avholdt: 11.2.2020.

Styret har bestått av:

* Claus Fischer (leder)
* Petter Færevaag (økonomiansvarlig)
* Kari Frodesen
* Toril Svantorp
* Even Westad Brockstedt (i permisjon pga. studiesituasjon).
* Asbjørn Andvig (varamedlem).
* Brita Østvold (varamedlem).

Styremøter i perioden: 14.

* Se vedlagte liste med oversikt over temaer.

Medlemsmøter i perioden: 7 (inkl. studiesirkel)

* 14. januar: Medlemsmøte om krigen i Irak. Førte til uttalelse.
* 17. mars: Avlyst pga. smittesituasjonen (tema: Samarbeid med fagbevegelsen i bydelen, og forbedring av helsevesenet i bydelen). Som erstatning ble det henvist til «Rødt hjemmefra, karantene spesial».
* 23. mai: Avlyst pga. smittesituasjonen. I stedet ble det arrangert nettbasert studiesirkel 26. mai og 2. juni med basis i studiebok «Forstå for å forandre».
* 25. august: Fysisk medlemsmøte om boligpolitikk. Foredrag ved Johan Ditlef Martens.
* 29. september: Fysisk medlemsmøte om økonomi og marxisme. Innledning v/ Jorun Gulbrandsen og Hjalmar Richter Kolsaker.
* 27. oktober: Medlemsmøte (fysisk+digitalt) om forslag til nytt arbeidsprogram. Det ble spilt inn totalt 69 endringsforslag fra RNA innen fristen.
* 24.11. Digitalt medlemsmøte om Julian Assange og ytringsfrihet. Innledning v/ Eirik Vold fra Rødts Stortingsgruppe. Uttalelse fra RNA etterpå med overskrift: «Saken mot Julien Assange er et nederlag for vår kultur», sendt til Nordre Aker Budstikke.

Annen aktivitet:

* Styret har deltatt i diverse informasjonsmøter om noen av de sakene som ble tatt opp på styremøtene.
* Medlemmer fra RNA (inkl. fra styret) har også deltatt i ulike aksjoner, bl.a. til støtte for Julian Assange.
* Dugnadsarbeid gjennomført i styret: Ringerunde til (alle) medlemmer for å kartlegge kompetanse og deres forventninger til Rødt. Ikke alle har vært tilgjengelige for kontakt.
Noen styremedlemmer også deltatt i kurs om «Ringesentralen».
* Deltakelse av leder og andre styremedlemmer i minimum 5 lagsstyreledermøter i Rødt Oslo.

Verv i Bydelsutvalg og andre utvalg i bydelen:

* Bydelsutvalget (BU) – Petter Færevaag

vararepr.: Tonje Wigelius Olsen, Even Brockstedt, Håvard Fossmo Lien og Martine Dietz,

* Miljø-, plan- og samferdselsutvalget (MPS) - Claus Fischer (observatør)
* Kultur- og oppvekstkomiten – Håvard Fossmo Lien (medlem) og Maja Elstad (medlem)
* Helse- og sosialkomiteen – Tonje Wigelius Olsen (observatør)
* Nordre Aker eldreråd – Brita Østvold (vara)
* Tilsynsutvalg for Sogn aktivitetshus og Berg gård avlastning: Tonje Wigelius Olsen (medlem)

Representanter i driftsstyret ved følgende skoler:

* Berg skole – Petter Færevaag (medlem)
* Nordre Aker skole – Hans Magne Ekre (medlem) og Per Aschem (vara)
* Tåsen skole – Even Brockstedt (medlem) og Claus Fischer (vara)

**Saker det har vært jobbet spesielt med:**

Flyktninger fra Moria

Colletts kulturhus

Nydalen park

Div utbyggingssaker i bydelen

Stoppe nedlegging av Gulldalen barnehage

Fagforeninger i bydelen

Reguleringsplaner og trafikk (Storo, Frysja, Sognsveien m.m.)

Vedtak om at Nordre Aker skal kjøre en pilot med 6-timersdag i bydelen

Styret i Rødt Nordre Aker /

13. januar 2021

Vedlegg: Sammendrag fra styremøtene i Rødt Nordre Aker i 2020.